আহতরা জানান, গতকাল মঙ্গলবার রাতে নাইজেরিয়া-আর্জেন্টিনার খেলায় আর্জেন্টিনার জয়-পরাজয় নিয়ে ব্রাজিল সমর্থক সবুজের সাথে আর্জেন্টিনার সমর্থক পাথরঘাটা উপজেলা ছাত্রলীগের প্রচার সম্পাদক ফাহাদ ৬০ টাকার বাজি ধরে। খেলা চলাকালীন দুইপক্ষের সমর্থকদের মধ্যে পৃথক ধস্তাধস্তি হয়। আর্জেন্টিনা খেলায় বিজয়ী হলে বাজির ৬০টাকা না দেওয়ায় উপজেলা ছাত্রলীগের প্রচার সম্পাদক মো. ফাহাদ, যুগ্ম সম্পাদক মো. শাকিল, রিয়াজ, ইউসুব ও রাসেলসহ ১০ থেকে ১৫ জন ব্রাজিল সমর্থকদের লোহার রড দিয়ে পিটিয়ে ও কুপিয়ে গুরুতর আহত করা হয়। আহতদের সকলের মাথায় গুরুতর জখম হয়েছে। তাদেরকে রাতেই পাথরঘাটা স্বাস্থ্যকমপ্লেক্সে ভর্তি করা হয়েছে।